PolyAgent/wiki_georgian_en_parallel_20231101 huggingface dataset:
პრომეთე

პრომეთე — ტიტანი. იაპეტისა და ოკეანიდ აზიის (ზოგი ვარიანტით კლიმენეს, თემიდას) ვაჟი. ეპიმეთესა და ატლანტოსის ძმა, დევკალიონის მამა. მითებში პრომეთე ღმერთებთან მებრძოლ და ადამიანების ინტერესების დამცველ გმირადაა გამოყვანილი, ღმერთებისგან ტიტანების დამარცხების შემდეგ პრომეთე ადამიანების მხარეზე დადგა. ზევსის მოტყუების მიზნით პრომეთემ დაკლული ხარის ხორცი ორად გაყო, ერთ მხარეზე საუკეთესო ხორცის ნაჭრები დაალაგა, ზემოდან ტყავი და კუჭი დაადო, ხოლო მეორე მხარეზე ძვლები მოაგროვა და ზემოდან ქონები დაალაგა. შემდეგ ზევსს შეეკითხა, თუ რომელ ნაწილს აირჩევდა. ხარბმა ზევსმა ქონიანი ნაწილი აირჩია. პრომეთეს საქციელით გაჯავრებულმა ზევსმა ადამიანებს ცეცხლი წაართვა, მაგრამ პრომეთე ავიდა ოლიმპოზე, ცეცხლი ლერწმის ღეროში ჩადო, ოლიმპოდან გამოიტაცა, ადამიანებს გადასცა და მისი შენახვა ასწავლა. ზევსი ამ ამბავმა კიდევ უფრო გააჯავრა და მან, ღმერთების სურვილების წინააღმდეგ წასვლისათვის, ბრძანა, რომ პრომეთე მიეჯაჭვათ კავკასიონის მთის ერთ-ერთ კლდეზე. მიჯაჭვულ გოლიათთან ყოველდღე მიფრინდებოდა არწივი და გმირს ღვიძლს უძიძგნიდა, (რაც იმას ნიშნავს, რომ ის (ღვიძლი) ისევ გამრთელდებოდა, რადგანაც ამ ორგანოს აქვს აღდგენის უნარი), მაგრამ ღამ-ღამობით მტანჯველი წყლული ისევ შუშდებოდა.
პრომეთეს მიჯაჭვის მითები
მეორე საუკუნეში დასავლეთ საქართველოში იმოგზაურა ფილოსოფოსმა არიანემ და ისიც წერს, რომ კავკასიაში ერთი მთაა, რომელზეც თქმულებისამებრ, ჰეფესტოს ბრძანებით, პრომეთეა მიჯაჭვული.
სტრაბონი აღწერდა პრომეთესა და კოლხ იბერთა გმირს (ნაგულისხმევია ამირანი), რომელიც ერთი და იგივე უნდა იყოსო.
ხვამლის მთა
ძველი ისტორიული, ანტიკური წყაროებიდან ხვამლი იგივე ხომლი მიიჩნევა ბერძნული მითური ლეგენდარული გმირების არგონავტებისა და ჰერაკლეს მოგზაურობის მისტიკურ ადგილად. მთა რომელზედაც ზევსის ბძანებით მიაჯაჭვეს პრომეთე და რომელიც შემდგომ დაიხსნა ჰერაკლემ. XIX საუკუნის 50-იან წლებში ხვამლს ეწვია იტალიელი მოგზაური და მკვლევარი დანიელა პიზაგალი, რომელიც ბერძნულ ანტიკურ წყაროებზე დაყდნობით ეძებდა არგონავტების, პრომეთეს მიჯაჭვის ადგილებს. როგორც შემდგომ მკვლევარი თავის მოგონებებში წერს, იგი ყველაზე მეტად იმან გააოცა, რომ ადგილობრივმა მაცხოვრებლებმა კარგად იცოდნენ ეს ლეგენდა და მათ ყველაზე მეტად უხაროდათ როცა მტაცებელ სვავს მოინადირებდენენ, რომელიც ლეგენდის თანახმად პრომეთეს გულ-ღვიძლს უკორტნიდა.
ხომლის მთა აგრეთვე ისტორიულ წყაროებზე დაყრდნობით აღწერილი აქვს ფრანგ მწერალ-ფანტასტ ჟიულ ვერნს თავის სათავგადასავლო რომანში „შეუპოვარი კერაბანი”:
პრომეთეს მითი გავრცელებული იყო მთელს ხმელთაშუა ზღვის აუზში და კავკასიაშიც, სადაც იგი ამირანის შესახებ თქმულებას შეერწყო მრავალი საერთო ნიშნისა და დეტალის გამო.
აპოლონიოს როდოსელი — „არგონავტიკა“:
ჟიულ ვერნი — სათავგადასავლო რომანი „შეუპოვარი კერაბანი“:
საყორნის მთა
თეიმურაზ ბატონიშვილი პრომეთეს მიჯაჭვის ადგილად კავკასიონის ერთ-ერთ მთას ისტორიულ ჰერეთში მდებარე საყორნის მთას მიიჩნევდა.
ლიტერატურა
მითოლოგიური ლექსიკონი. შეადგინა ნ. გაფრინდაშვილმა. გამომც. „განათლება“, თბილისი, 1972. გვ. 262–264.
გელოვანი აკაკი. მითოლოგიური ლექსიკონი. გამომც. „საბჭოთა საქართველო“, თბილისი, 1983. გვ. 425–427.
ბერძნული მითოლოგია
ბინაბაი

ბინაბაი — სოფელი აზერბაიჯანში, ლენქორანის რეგიონის ასტარის რაიონში.
რესურსები ინტერნეტში
ასტარის რაიონის სოფლები
სედელია

სედელია — მუნიციპალიტეტი ესპანეთში, შედის ანდალუსიის ავტონომიური გაერთიანების მალაგის პროვინციის ახარკია-კოსტა-დელ-სოლის კომარკის შემადგენლობაში. ფართობი — 32 კმ². მოსახლეობა — 576 კაცი (2020 წ.).
იხილეთ აგრეთვე
მალაგის მუნიციპალიტეტები
რესურსები ინტერნეტში
სედელიის მუნიციპალიტეტის ოფიციალური საიტი
სქოლიო
მალაგის მუნიციპალიტეტები
ხელოვნური სისხლის მიმოქცევა

ხელოვნური სისხლის მიმოქცევა
ხელოვნური სისხლის მიმოქცევის აპარატი ან აპარატი „ხელოვნური გული — ფილტვები“ — სპეციალური სამედიცინო აღჭურვილობაა, რომელიც უზრუნველყოფს ადამიანის სასიციცხლო ფუნქციებს გულისა და/ან ფილტვების ფუნქციების შესრულების ნაწილობრივი ან სრული უუნარობის შემთხვევაში.
კონსტრუქციულად აპარატი წარმოადგენს სისტემას, რომელიც შედგება კონსოლისგან ტუმბოებით და მართვის ბლოკისაგან აუცილებელი კომპლექტით სენსორებისა და დამხმარე აღჭურვილობით (საინფუზიო სადგომები, უჟანგავი ფოლადის თაროები, ვენური მომჭერი). მოძრავ კონსოლზე დამონტაჟებულია გორგოლაჭებიანი ტუმბოები. გორგოლაჭების ბრუნვის სიჩქარეა 250 ბრუნამდე / წთ, რაც საშუალებას იძლევა, მივიღოთ სისხლის ნაკადები 0-დან 11.2 ლიტრამდე წუთში ½ მილებზე. ერთ-ერთი ტუმბო — არტერიული — ახორციელებს გულის ფუნქციას, სისხლის ვენური სისტემიდან არტერიულში გადატუმბვით. მეორე ტუმბო გამოიყენება გულის მარცხენა პარკუჭის, დრენირებისთვის და მესამე სისხლის ამოსაქაჩად ჭრილობიდან და მის დასაბრუნებლად ექსტრაკორპორალურ კონტურში, მეოთხე და მეხუთე ტუმბო გამოიყენება კარდიოპლეგიის სხვადასხვა რეჟიმებისთვის. აპარატის ზომის შესამცირებლად ერთეული და სისხლის კარდიოპლეგიის ჰარმონიზებული რეჟიმის უზრუნველსაყოფად, ტუმბოები შეიძლება კომბინირებული იყოს ერთ ტუმბოს მოდულად 2 დამოუკიდებელი მოტორით, მაგრამ ერთიან კორპუსში და საერთო საკონტროლო ელექტრონული მოდულით. გარდა ტუმბოებისა, აპარატი უზრუნველყოფილია წნევის კონტროლის ბლოკით, ელექტრო თერმომეტრით, გაზის მიქსერით, დონისა და ბუშტების დეტექტორებით, გაერთიანებულით მართვის ბლოკში.
ლიტერატურა
ხელოვნური სისხლის მიმოქცევა
სამედიცინო აღჭურვილობა
ხელოვნური გული
კარდიოლოგია
სუათისის სამების ქვემო ეკლესია

სუათისის სამების ქვემო ეკლესია — არქიტექტურული ძეგლი, დგას სუათისის განაპირას. მთის ფერთობზე. ეკლესია დარბაზულია, გეგმით სწორკუთხა. აქა-იქა შეინიშნება შელესილობის კვალი. მოგვიანებით ეკლესიის გადახურვა შეუცვლიათ და გადახურვაში სამრეკლო ჩაუშენებიათ.
ლიტერატურა
ყაზბეგის მუნიციპალიტეტის ტაძრები
San Pedro de Saño District

San Pedro de Saño District is one of twenty-eight districts of the province Huancayo in Peru.
References
Ağbulaq, Shusha

Ağbulaq, Shusha
Ağbulaq (also, Agbulag) is a village in the Shusha District of Azerbaijan. It is located near the village Şırlan.
References
Populated places in Shusha District
Airbus

Airbus (Airbus S.A.S, ქართ. ეარბას, ძირითადად "აერობუსი") — ერთ-ერთი უმსხვილესი ავიამშენებელი კომპანია, აწარმოებს ერთდროულად სამგზავრო, სატვირთო და სამხედრო-სატრანსპორტო თვითმფრინავებს. კომპანიის შტაბ-ბინა ქალაქ საფრანგეთის ქალაქ ტულუზაში მდებარეობს. 2001 წელს საფრანგეთის კანონმდებლობის მიხედვით გაერთიანდა აქციონერთა საზოგადოებაში ან "S.A.S" (ფრანგ. Société par Actions Simplifiée — გამარტივებული აქციონერთა საზოგადოება).
რესურსები ინტერნეტში
Airbus North America
Yahoo! – Airbus SAS company profile
საფრანგეთის კომპანიები
საერთაშორისო კომპანიები
ავიამშენებელი კომპანიები
პაკ ტე ჯუნი

პაკ ტე ჯუნი (დ. 24 ოქტომბერი, 1927, პუსანი — გ. 13 დეკემბერი, 2011, სეული) — სამხრეთ კორელი სახელმწიფო და სამხედრო მოღვაწე, გენერალი, პოლიტიკოსი, ეკონომიკური ლიდერი და მწერალი. 25 წლის განმავლობაში მსოფლიოს წამყვანი რკინის კომპანია „POSCO-ს“ დამაარსებელი. ქვეყნის 33-ე პრემიერ მინისტრი 2000 წლის 14 იანვრიდან 19 მაისამდე.
მას როგორც პოლიტიკურ ლიდერს შეარქვეს „სამხრეთ კორეის ენდრიუ კარნეგი“. მისი სამწერლობო ფსევდონიმი იყო „ჩუნგამი“.
ბიოგრაფია
იგი დაიბადა 1927 წლის 24 ოქტომბერს პუსანში. როდესაც იგი იყო ექვსი წლის, ოჯახთან ერთად გადავიდა იაპონიაში, სადაც მამამისი მუშაობდა. კორეაში დაბრუნდნენ კორეის იაპონური ოკუპაციისაგან გათავისუფლების შემდეგ.
იაპონიაში ცხოვრების პერიოდში სწავლა დაიწყო ქვეყნის ერთ-ერთ პრესტიჟულ ვასედის უნივერსიტეტში. თუმცა ვერ დაასრულა იგი სამშოობლოში დაბრუნების გამო. კორეაში დაბრუნების შემდეგ სწავლა გააგრძელა კორეის სამხედრო აკადემიაში, ხოლო შემდეგ თავდაცვის ეროვნულ სკოლაში. 1963 წელს დაამთავრა ტანგუკის უნივერსიტეტის პოლიტოლოგიისა და სამართლის ფაკულტეტი პოლიტიკური მეცნიერებების სპეციალობით.
1948 წელს სამხედრო აკადემიის დასრულების შემდეგ დააჯილდოვეს სიმამაცის ორდენით. ჩან მიონის ხელისუფლების წინააღმდეგ მიმართული სამხედრო გადატრიალების შემდეგ, რომელსაც ხელმძღვანელობდა პაკ ჩონ ჰი, გახდა კორეის ვაჭრობისა და მრეწველობის აღორძინების უზენაესი საბჭოს წევრი. 1963 წელს ჩამოართვეს თადარიგის გენერალ-მაიორის წოდება.
წარმატებით მოღვაწეობდა ბიზნესში. 1964 წელს გახდა კომპანია „TaeguTec“-ის პრეზიდენტი. 1968 წელს მან დააარსა სამხრეთ კორეის რესპუბლიკაში პირველი ფოლადისა და რკინის კომპანია POSCO, რომლის პრეზიდენტიც თავად გახდა. 2010 წლისათვის აღნიშნული კომპანია ქვეყანაში პირველი, ხოლო მსოფლიოში მესამე იყო. პაკ ტე ჯუნი კომპანიის პრეზიდენტი იყო 1992 წლამდე.
1980 წლიდან მონიწილეობს პოლიტიკურ ცხოვრებაში. აირჩიეს ეროვნული ასამბლეის პრეზიდენტად, იყო ლიბერალურ-დემოკრატიული პარტიის თავმჯდომარე. დიდი ხნის განმავლობაში იყო პრეზიდენტ კიმ იონ სამის მომხრე, მაგრამ შემდეგ ორ პოლიტიკოსს შორის მოხდა კონფლიქტი, პაკ ტე ჯუნი იძულებული იყო გადამდგარიყო სამსახურიდან და დაეტოვებინა ეროვნული ასამბლეა. წავიდა საზღვარგარეთ კორუფციაში ბრალდების გამო.
1997 წელს დაბრუნდა სამშობლოში და კვალვ აირჩიეს ეროვნულ ასამბლეაში. ამომრჩეველთა მხარდაჭერა დაიმსახურა პრეზიდენტ კიმ იონ სამის ეკონომიკური კრიტიკის გამო. კვალვ სათავეში ჩაუდგა ლიბერალურ-დემოკრატიულ პარტიას. საპრეზიდენტო არჩევნებში მხარი დაუჭირა მომავალ პრეზიდენტას კიმ დე ჯუნს.
2000 წელს დანიშნეს პრემიერ-მინისტრის თანამდებობაზე, მაგრამ მალე იძულებული გახდა გადამდგარიყო თაღლითობაში ბრალდების გამო.
სამხრეთ კორეის ყოფილი პრემიერ-მინისტრი პაკ ტე ჯუნი გარდაიცვალა 2011 წლის 13 დეკემბერს. დაკრძალულია ქვეყნის ეროვნულ სასაფლაოზე.
რესურსები ინტერნეტში
Park Tae-Joon: Steel magnate who transformed South Korean fortunes
დაბადებული 24 ოქტომბერი
დაბადებული 1927
სამხრეთ კორეის პრემიერ-მინისტრები
სამხრეთკორეელი პოლიტიკოსები
გარდაცვლილი 13 დეკემბერი
გარდაცვლილი 2011
ევროპის საფეხბურთო ჩემპიონატი 2012: პლეი-ოფი

ევროპის საფეხბურთო ჩემპიონატი 2012: პლეი-ოფი — ევროპის 2012 წლის საფეხბურთო ჩემპიონატის ერთ-ერთი ეტაპი, რომელიც დაიწყო 21 ივნისს და დასრულდა 1 ივლისს, ოლიმპიური სტადიონზე, კიევში.
კვალიფიცირებული გუნდები
შედეგები
ბადე
მეოთხედფინალი
ჩეხეთი – პორტუგალია
გერმანია – საბერძნეთი
ესპანეთი – საფრანგეთი
ინგლისი – იტალია
ნახევარფინალი
პორტუგალია – ესპანეთი
გერმანია – იტალია
ფინალი
რესურსები ინტერნეტში
ევრო 2012-ის პლეი-ოფი უეფა-ს საიტზე.
სქოლიო
პლეი-ოფი
Cristo de la Concordia

Cristo de la Concordia (Christ of Peace) is a statue of Jesus Christ located atop San Pedro Hill, to the east of Cochabamba, Bolivia. It is accessible by cable car, or by climbing 2,000 steps. The statue is tall, on a pedestal of , for a total height of .
Construction
Construction of the statue began on 12 July 1987, and was completed 20 November 1994. It was designed by César and Wálter Terrazas Pardo, and was modeled after the statue Christ the Redeemer in Rio de Janeiro. Standing above the city of Cochabamba, the statue rises above sea level. Upon its completion, it became the largest statue of Jesus Christ in the world, surpassing the one it was modeled after. It weighs approximately . The head of the statue is tall, and weighs . The arms span . The statue has a surface area of 2,400 sq. metres (25,833 sq. ft.). 1,399 stairs lead to a viewing area inside the arms of the statue, but visitors are only permitted to make the ascent on Sundays.
Design
The statue is slightly smaller than Christ the King in Świebodzin, Poland (36 m tall if the high crown of Christ the King is counted) and taller than the Christ the Redeemer (30 m tall) outside Rio de Janeiro, Brazil, and it is the second largest statue of Jesus Christ in the world. It is the third largest statue in the Southern Hemisphere, after the statue of Virgen de la Paz in Venezuela, and the statue of Saint Rita of Cascia in Brazil. The left hand of the statue points to the South, and the right points to the North.
See also
List of statues of Jesus
References
Concrete sculptures in Bolivia
Monuments and memorials in Bolivia
Colossal statues of Jesus
Buildings and structures completed in 1994
Buildings and structures in Cochabamba
Catholicism in Bolivia
1990s establishments in Bolivia
ალმატის განძი

ალმატის განძი — XIII საუკუნის ვერცხლის მონეტების განძი, რომელიც აღმოჩნდა 1964 წელს სოფელ ალმატში (ყვარლის მუნიციპალიტეტი). შეიცავს 2 ტიპის ყაანურ, ქართულ-ჰულაგუიდურ და ჰულაგუიდურ დირჰემებს. განძის ქრონოლოგიური ჩარჩოებია 1268-1296 წწ. ჩამარხულია XIII საუკუნის დასასრულს. ალმატის განძის ნაწილი (29 მონეტა) ინახება ს. ჯანაშიას სახელობის საქართველოს სახელმწიფო მუზეუმში.
ლიტერატურა
საქართველოში აღმოჩენილი განძები
აზე-ლიო-რიდოს ციხესიმაგრე

აზე-ლიო-რიდოს ციხესიმაგრე — სახელმწიფო მნიშვნელობის ისტორიული ძეგლი საფრანგეთის დეპარტამენტ ედნდრი და ლუარის ამავე სახელწოდების კომუნაში. მიეკუთვნება ლუარის ციხესიმაგრეების რიცხვს. გარშემო აკრავს ინგლისური პარკი.
ციხესიმაგრე აშენებულია 1510 წელს ფრანცისკ I-ის მიერ. იგი ფრანგული რენესანსის შედევრია.
ფოტოგალერეა
იხილეთ აგრეთვე
ლუარის ციხესიმაგრეები
საფრანგეთის ციხესიმაგრეები
რესურსები ინტერნეტში
ისტორიული ციხე-სიმაგრეების ოფიციალური საიტი
აზე-ლიო-რიდოს ციხე-სიმაგრე საიტზე Monum.fr
მსოფლიო მემკვიდრეობის ძეგლები საფრანგეთში
საფრანგეთის ციხესიმაგრეები
მორნინგტონი

მორნინგტონი — უელსლის კუნძულებიდან ყველაზე დიდი კუნძული. იგი მდებარეობს კარპენტარიის ყურეში და არის ავსტრალიის შტატის, კუინზლენდის ნაწილი.
2001 წელს, კუნძულის მოსახლეობა შეადგენდა 1007 კაცს.
გეოგრაფია
მორნინგტონი დიდი კუნძულია, რომელიც მდებარეობს კარპენტარიის ყურის სამხრეთ-აღმოსავლეთ ნაწილში, დაახლოებით 25 კმ-ში ავსტრალიის კონტინენტური ნაწილიდან. მანძილი ქალაქ ბერკთაუნამდე — დაახლოებით 125 კმ-ია სამხრეთ-აღმოსავლეთით, ხოლო ქალაქ კარამბამდე — დაახლოებით 200 კმ აღმოსავლეთით. კუნძულის ფართობი შეადგენს 648 კმ²-ს (ეს ყველაზე დიდი კუნძულია უელსლის კუნძულების ჯგუფში). უმაღლესი წერტილი აღწევს 150 მეტრს. კუნძულის ზედაპირი ძირითადად დაფარულია დაბალი ბუჩქებით, ასევე ჭაობიანი დაბლობებით.
კლიმატი კუნძულზე მშრალი ტროპიკულია. ნალექების საშუალო წლიური რაოდენობა შეადგენს დაახლოებით 800 მმ-ს, მათ შორის დიდი ნაწილი მოდის ზაფხულში. ხშირად ხდება ტროპიკული ციკლონები.
ისტორია
მორნინგტონის პირველი მაცხოვრებლები იყვნენ ავსტრალიელი აბორიგენები, კერძოდ: მარნბილის, დჰუალ-დჰუალის და გჰინგინის ტომის წარმომადგენლები, რომლებიც მოცურდნენ კუნძულზე ავსტრალიის მატერიკული ნაწილიდან დაახლოებით 10 ათასი წლის წინ. მორნინგტონის ტრადიციული მოსახლეობაა — ავსტრალიელი აბორიგენული ტომი ლარდილი.
კუნძულმა თანამედროვე დასახელება მიიღო 1802 წელს და ეს სახელი მას უწოდა ბრიტანელმა მოგზაურმა მეტიუ ფლინდერსმა ინდოეთის ყოფილი გენერალ-გუბერნატორის, მორნინგტონის პირველი ბარონის რიჩარდ უელსლის პატივსაცემად.
XX საუკუნის დასაწყისში კუნძულზე ასევე გადმოასახლეს აბორიგენთა ნაწილი ავსტრალიის მატერიკული ნაწილიდან და ახლომდებარე კუნძულებიდან. 1914 წელს მორნინგტონზე დაარსდა თანამედროვე დასახლება ჰუნუნა. ამავე წელს დასახლებაში გამოჩნდნენ პირველი პრესვიტერიანული მისიონერობი. 1948 წელს მორნინგტონზე მეზობელ კუნძულ ბენტინკიდან გადმოასახლეს კაიადილტის ტომის წარმომადგენლები. 1978 წელს კუნძულზე დაარსდა ადგილობრივი თვითმმართველობის ორგანოები.
მოსახლეობა
2001 წელს კუნძულის მოსახლეობის რაოდენობა შეადგენდა 1007 ადამიანს, მათი დიდი უმრავლესობა ცხოვრობდა დასახლებულ პუნქტში ჰუნუნა. მორნინგტონის მოსახლეობა ძირითადად წარმოდგენილია ავსტრალიელი აბორიგენებით. ყველაზე დიდი კლანია — ლარდილი, რომელთა წარმომადგენლები არიან კუნძულზე მიწის ტრადიციული მესაკუთრენი. კაიადილტის კლანი ძირითადად შედგება კუნძულ ბენტინკის მოსახლეობისაგან, რომლებიც გადმოასახლეს მორნინგტონზე 1948 წელს. კუნძულზე მოქმედებს აეროდრომი.
სქოლიო
უელსლის კუნძულები
ავსტრალიის კუნძულები
ქერქენი

ქერქენი, სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (კუტოლის თემი), შავიზღვისპირა დაბლობზე, მდინარე დღამშის ნაპირას. ზღვის დონიდან 120 მ, ოჩამჩირიდან 25 კმ, ტამიშიდან (უახლოესი რკინიგზის სადგური) 12 კმ. 2008 წლიდან ოკუპირებულია რუსეთის ფედერაციის მიერ.
ლიტერატურა
სქოლიო
კუტოლის თემის სოფლები
ჯოზეფ ლეფოინთი

ჯოზეფ ლეფოინთი
ჯოზეფ გაი ლეფოინთ ჯუნიორი (დ. 2 ივლისი, 1948 — გ. 2 ივნისი, 1969) — ამერიკის შეერთებული შტატების არმიის ექიმი, რომელიც ვიეტნამის ომის დროს გამოჩენილი სიმამაცისთის სიკვდილის შემდეგ დააჯილდოეს ღირსების ორდენით.
ჯოზეფ ლეფოინთი, მეტსახელად „გაი“, დაიბადა და გაიზარდა დეიტონში (ოჰაიო). ნორთრიჯის საშუალო სკოლის დამთავრების შემდეგ მან ენგელვუდში ფოსტალიონად დაიწყო მუშაობა. ლეფოინთს უყვარდა ბუნება და ლაშქრობა.
1968 წელს ლეფოინთი ჯარში გაიწვიეს და მან თავი conscientious objector-ად გამოაცხადა (ადამიანი, რომელიც რელიგიური მოტივით ან პირადი იდეური თვალსაზრისით უარს ამბობს სამხედრო სამსახურზე). ფორტ სემ ჰოუსტონის სამხედრო-სამედიცინო საწვრთნელ ცენტრში სწავლისას, ლეფოინთი სინდი ფეილორზე დაქოწინდა პირველ ბაპტისტურ ეკლესიაში (დეიტონი, ოჰაიო). 1968 წლის ნოემბერში, როდესაც ჯოზეფი სამხედრო ექიმი გახდა, გაგზავნეს ვიეტნამში. შემდეგი წლის 2 ივნისს ის მსახურობდა მეორე ესკადრონში (მე–17 საკავალერიო პოლკი, 101–ე დივიზია). სწორედ ამ დღეს მონაწილეობდა იგი 376-ე სიმაღლის პატრულზე (ქუან-ტინის პროვინცია). ლეფოინთის დანაყოფი ძლიერი ცეცხლის ქვეშ მოყვა და რამდენიმე მებრძოლი დაიჭრა. ჯოზეფი არ შეუშინდა მტრის ტყვიას და თავისი ორი თანამებრძოლისკენ გაიქცა, რომლებიც თავში იყვნენ დაჭრილნი. მიუხედავად იმისა, რომ ლეფოინთი ორჯერ დაიჭრა, ის მაინც აგრძელებდა დაშავებული მეგობრების დახმარებას იქამდე სანამ მტრის ყუმბარამ არ იმსხვერპლა სამივე სამხედრო. სწორედ ამ ქმედების გამო, 1972 წელს ჯოზეფ გაი ლეფოინთი დაჯილდოვდა ღირსების ორდენით სიკვდილის შემდეგ. მას დარჩა მეუღლე და შვილი, ჯოზეფ ლეფოინთი, რომელსაც არასდროს უნახავს მამა.
ღირსების ორდენი
ჯოზეფ ლეფოინთის დაჯილდოვების ცერემონიისას წარმოთქმული სიტყვა:
მოხსენიება
ფორტ-კემბელში (კენტუკი) არსებული სამედიცინო კომპლექსი, ფორტ ბენინგის (ჯორჯია) სამედიცინო შვეულფრენების სადგური და არმიის რეზერვის ცენტრი (რივერსაიდი, ოჰაიო) ჯოზეფ ლეფოინთის სახელს ატარებს. ასევე, ოჰაიოს 49-ე გზატკეცილის ნაწილს (მონტგომერის ოლქი) მიენიჭა „ჯოზეფ გაი ლეფოინთ უმცროსის მომერიალური გზატკეცილის“ სახელი. 2009 წლის 2 ივნისს, „ლეფოინთის სახელობის რეზერვის ცენტრში“ გამართულ ცერემონიაზე ჯოზეფის ქვრივსა და შვილს გადაეცათ ღირსების ორდენის დროშა.
იხილეთ აგრეთვე
დეზმონდ დოსი
თომას ვილიამ ბენეტი
რესურსები ინტერნეტში
სქოლიო
დაბადებული 2 ივლისი
დაბადებული 1948
გარდაცვლილი 2 ივნისი
გარდაცვლილი 1969
ამერიკელი სამხედრო ექიმები
სამხედრო მოღვაწეები
ჩანთოსანი ვასაკები

ჩანთოსანი ვასაკები — უკუდო ამფიბიების ქვეოჯახი ვასაკასებრთა ოჯახისა. მენჯის ძვალზე განივი წანაზარდები აქვთ. გავრცელებულნი არიან ტროპიკულ ამერიკაში. შთამომავლობაზე ზრუნავენ თავისებურად: დედალს ზურგზე აქვს განსაკუთრებული ტყავის ჯიბე (ჩანთა), რომელშიც ვითარდება განაყოფიერებული ქვირითი.
ლიტერატურა
ვასაკასებრნი
ტრიგონომეტრია

ტრიგონომეტრია (და ) — მათემატიკის დარგი, რომელშიც შეისწავლება ტრიგონომეტრიული ფუნქციები და მათი გამოყენებანი გეომეტრიაში.
ტრიგონომეტრია იყოფა ბრტყელ, ანუ წრფივ და სფერულ ტრიგონომეტრიად.
ბრტყელი ტრიგონომეტრიის ძირითადი ფორმულები
ვთქვათ სამკუთხედის გვერდებია, — მათი მოპირდაპირე კუთხეები ., — სიმაღლეები, — პერიმეტრი, — ფართობი, ხოლო — დიამეტრი იმ წრეწირისა, რომელიც შემოხაზულია ამ სამკუთხედზე.
სინუსების თეორემა:
კოსინუსების თეორემა:
ტანგესების თეორემა:
სამკუთხედების ფართობი:
სამკუთხედის კუთხეები, თუ ცნობილია გვერდები, შეიძლება ვიპოვოთ კოსინუსების თეორემის საშუალებით ან ფორმულით:
ისტორია
ბრტყელმა ტრიგონომეტრიამ განვითარება დაიწყო სფერული ტრიგონომეტრიის შემდეგ, თუმცა ზოგიერთი თეორემა უკვე იყო ცნობილი ადრევეც. მაგალითად ევკლიდეს „საწყისების“ მეორე წიგნის მე-12 და მე-13 თეორემები არსებითად კოსნუსების თეორემას გამოხატავს. ბრტყელი ტრიგონომეტრია განავითარეს ალ-ბათანიმ, აბუ ლ-ვაფამ, ბჰასკარამ და ნასირ ალ-დინ ტუსიმ, რომელთათვისაც უკვე ცნობილი იყო სინუსების თეორემა.
ტრიგონომეტრიულ ფუნქციათა ახლანდელი ცხრილების ნაცვლად ძველი მათემატიკოსები ადგენდნენ მოცემული სიგრძის რკალის მომჭიმავი ქორდების სიგრძეების ცხრილებს. ყველაზე ადრეული ასეთი ცხრილები ბერძენმა მათემატიკოსებმა შეადგინეს ჩვენ წელთაღრიცხვამდე III-II საუკუნეებში. ამ ცხრილებს ჩვენამდე არ მოუღწევია. ქორდის სიგრძეების ჩვენამდე მოღწეული ცხრილები შეადგინა ალექსანდრიელმა ასტრონომმა პტოლემეოსმა (II ს. ჩვ. წ. ა.). ისინი შეიცავდნენ წრეწირის ქორდების სიგრძეებს 30’-იანი ბიჯით. ამ ქორდების სიგრძეები ჩაწერილია სამნიშნა მესამოცედი წილადების სახით, ე.ი.
a/60+b/602+a/603
სახით, სადაც a, b და c არის 0-დან 59-მდე მთელი რიცხვები.
Sin, Cos, Tg, Ctg, Sec, Cosec ტრიგონომეტრიული ფუნქციები, როგორც წრეწირში გავლებული მონაკვეთებს შორის სიგრძეების თანაფარდობანი გვხვდება V-X საუკუნეების ინდოელი და არაბი მათემატიკოსების შრომებში ინდოელმა მათემატიკოსმა არიაბხატამ (V საუკუნის დასასრული) იცოდა არა მარტო Sin2a+Cos2a=1, არამედ ნახევარი არგუმენტის სინუსის, კოსინუსის და ტანგესის ფორმულებიც კი, რომლებსაც იგი იყენებდა ამ ფორმულების შესადგენად.
დასავლეთ ევროპაში ეს მიღწევები გააგრძელეს XV-XVI საუკუნის მეცნიერებმა. აქ რიგი შედეგებისა ეკუთვნის ფრანგ მათემატიკოსს ფ. ვიეტს (1540-1603). დიფერენციალური აღნიშვნის წარმოშობასტან დაკავშირებით გამოყვანილ იქნა ტრიგონომეტრიულ ფუნქციათაწარმოებულების ფორმულები. ისინი არსებითად უკვე ცნობილი იყო ი. ნიუტონისათვის. ეს ფორმულები გეომეტრიულად გამოიყვანა კოტესმა (1682-1716). არგუმენტის მინუს უსასრულობიდან პლიუს უსასრულობამდე ცვლილებებისას ტრიგონომეტრიული ფუნქციების ყოფაქცევაზე საკმაოდ ნათელი წარმოდგენები გვხვდება ჯ. უოლისის (1616-1703) შრომებში. მაგრამ საზოგადოდ შეიძლება ითქვას, რომ ამ მიმართულებით მათემატიკოსები (ლ. ეილერამდე) არ იჩენდნენ განსაკუთრებულ თანმიმდევრობას და ცალკეულ ამოცანებთან დაკავშირებიშ სხვადასხვანაირად ზღუდავდნენ ტრიგონომეტრიულ ფუნქციათა განსაზღვრის არეს. გარკვეული იყო აგრეთვე რა თმხედველობასი: რიცხვითი არგუმენტის ფუნქცია, თუ მონაკვეთების სიგრძეების კუთხის სიდიდეებთან ან რკალის სიგრძეებთან დამოკიდებულება.
ტრიგონომეტრიულ ფუნქციათა თეორიამ თანამედროვე სახე მხოლოდ ლ. ეილერის შრომებში მიიღო, კერძოდ მის წიგნში : "უსასრულოდ მცირეთა ანალიზის შესავალი" (1748).
ლიტერატურა
საგრა (გრანადა)

საგრა (გრანადა)
საგრა — მუნიციპალიტეტი ესპანეთში, შედის ანდალუსიის ავტონომიური გაერთიანების გრანადის პროვინციის ლოხის კომარკის შემადგენლობაში. ფართობი — 11,19 კმ². მოსახლეობა — 885 კაცი (2020 წ.).
იხილეთ აგრეთვე
გრანადის მუნიციპალიტეტები
რესურსები ინტერნეტში
საგრა მუნიციპალიტეტის ოფიციალური საიტი
სქოლიო
გრანადის მუნიციპალიტეტები
1270

1270
მოვლენები
საქართველოს სამეფო ტახტზე ადის დემეტრე II თავდადებული.
დაიწყო მერვე ჯვაროსნული ლაშქრობა.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
უილიამ უოლესი — შოტლანდიელთა განმათავისუფლებელი მოძრაობის ლიდერი და გმირი (გ. 1305)
გარდაიცვალნენ
იანვარი
თებერვალი
მარტი
აპრილი
მაისი
3 მაისი : ბელა IV — უნგრეთის მეფე (დ. 1206)
ივნისი
ივლისი
აგვისტო
25 აგვისტო : ლუი IX — საფრანგეთის მეფე (დ. 1214)
სექტემბერი
ოქტომბერი
ნოემბერი
დეკემბერი
თარიღი უცნობია
იბრაჰიმ რაისი

იბრაჰიმ რაისი (დ. 14 დეკემბერი 1960, მეშჰედი, ირანი) — ირანელი პოლიტიკური და სახელმწიფო მოღვაწე. გაიმარჯვა 2021 წლის 18 ივნისის საპრეზიდენტო არჩევნებში და მიიღო ამომრჩეველთა ხმების 61,95 %.
ბიოგრაფია
დაიბადა 1960 წლის 14 დეკემბერს ირანის ქალაქ მეშჰედში. 1980 წელს მიიღო რელიგიური განათლება. 1985 წელს საცხოვრებლად გადავიდა თეირანში, სადაც დანიშნეს ქალაქის პროკურორის მოადგილედ. 1989-1994 წლებში კი ეკავა პროკურორის თანამდებობა. 2004 წელს დანიშნეს ირანის პროკურორის მოადგილედ, 2014 წელს კი გახდა ირანის გენერალური პროკურორი.
რესურსები ინტერნეტში
იბრაჰიმ რაისის ბიოგრაფია საიტზე foreignpolicy.com
იბრაჰიმ რაისის ბიოგრაფია საიტზე theguardian.com
სქოლიო
ირანის პრეზიდენტები
ირანელი პოლიტიკოსები
272

272
მოვლენები
დომენტი ბიზანტიის ეპისკოპოსი ხდება
დაიბადნენ
იანვარი
თებერვალი
27 თებერვალი: კონსტანტინე I დიდი — რომის იმპერატორი (დ. 337)
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
კონსტანტინე V

კონსტანტინე V შეიძლება იყოს:
კონსტანტინე V (ბიზანტია) — ბიზანტიის იმპერატორი (718—775)
კონსტანტინე V (კონსტანტინოპოლის პატრიარქი) — კონსტანტინოპოლის პატრიარქი (1833—1914)
Gorno Prahovo

Gorno Prahovo is a village in Ardino Municipality, Kardzhali Province, southern-central Bulgaria. It is located from Sofia. It covers an area of 8.191 square kilometres and as of 2007 had a population of 561 people.
References
Villages in Kardzhali Province
იალოვა

იალოვა — ქალაქი ჩრდილო-დასავლეთ თურქეთში, მარმარილოს ზღვის რეგიონში, იალოვის პროვინციის ადმინისტრაციული ცენტრი. მდებარეობს მარმარილოს ზღვის სანაპიროზე. ქალაქი საკურორტოა და ზაფხულში სტუმრობს უამრავი ტურისი. 2012 წლის აღწერის მონაცემებით, იალოვაში ცხოვრობს 102 874 ადამიანი. იალოვას აქვს მერია და მისი მერი არის ვეფა სალმანი.
იალოვას აღმოსავლეთითა და დასავლეთით ესაზღვრება საკუთარი პროვინციის ქალაქები. დასავლეთით ესაზღვრება ქალაქი თერმალი, ხოლო აღმოსავლეთით — ჩიფთლიკქიოი. იალოვას, აგრეთვე, სამხრეთით ესაზღვრება ბურსის პროვინცია.
იხილეთ აგრეთვე
იალოვის პროვინცია
თურქეთის ქალაქების სია
რესურსები ინტერნეტში
ოფიციალური საიტი
Yalova photographs
Yalova / INFO
Visit Yalova
Yalova Fotograf Amatörleri Dernegi YAFOD Yalova photographs
Yalova Hotels Guide
თურქეთის ქალაქები